पाएं अपने शहर की ताज़ा ख़बरें और फ्री ई-पेपरडाउनलोड करें
बरवाडीह थाना क्षेत्र अंतर्गत बेतला-कुटमु मार्ग के अखरा गाँव के समीप शुक्रवार को अज्ञात वाहन के धक्के से एक बाइक दुर्घटनाग्रस्त हो गई। बाइक में सवार पलामू जिला के डालटनगंज निवासी महेंद्र भुइयां और संजीव पांडेय गंभीर रूप से घायल हो गए। घटना की जानकारी मिलने के बाद मौके पर स्थानीय लोगों की भीड़ इकट्ठा हो गई।
स्थानीय लोगों से सूचना मिलते ही थाना के सर्किल इंस्पेक्टर चंद्रशेखर चौधरी, सब इंस्पेक्टर राहुल मेहता मौके पर पहुंचते ही दोनों घायलों को एंबुलेंस की मदद से सामुदायिक स्वास्थ्य केंद्र में ले जाकर भर्ती कराने का काम किया। इस दौरान सब इंस्पेक्टर राहुल मेहता की मौजूदगी में दोनों घायलों का इलाज किया गया।
मामले को लेकर सब इंस्पेक्टर राहुल मेहता ने बताया कि सड़क हादसे में घायल महेंद्र भुइयां और संजीव पांडेय के अनुसार छिपादोहर थाना के केड़ से डालटनगंज लौटाने के क्रम में अज्ञात वाहन के द्वारा धक्का लगा। जिससे बाइक असंतुलित हो कर दुर्घटनाग्रस्त हो गई। फिलहाल पुलिस बाइक को कब्जे में लेकर पूरे मामले की जांच कर रही है।
वहीं सामुदायिक स्वास्थ्य केंद्र के चिकित्सक डॉ. जेपी साहू ने बताया कि दोनों घायलों की गंभीर चोटें आई हैं। जिनका प्राथमिक इलाज करने के बाद बेहतर इलाज करने के लिए उन्हें डालटनगंज रेफर किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn